**ՈՐՈՇՈՒՄ ԹԻՎ 4**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳԼԽԱՎՈՐ ԴԱՏԱԽԱԶԻՆ ԱՌԸՆԹԵՐ ՈՐԱԿԱՎՈՐՄԱՆ ՀԱՆՁՆԱԺՈՂՈՎԻ**

**«06» ապրիլի 2023թ. ք**. **Երևան**

ՀՀ գլխավոր դատախազին առընթեր որակավորման հանձնաժողովը 2023թ. ապրիլի 6-ի նիստում քննարկեց **Հ. Հակոբյանի**՝ «Ապօրինի ծագում ունեցող գույքի բռնագանձման մասին» օրենքով նախատեսված գործառույթներ իրականացնող դատախազների թեկնածությունների ցուցակում ընդգրկելու վերաբերյալ եզրակացություն տալու հարցը:

Ստուգելով ներկայացված փաստաթղթերի համապատասխանությունն օրենքով նախատեսված պահանջներին, հիմք ընդունելով հայտատուի մասնագիտական պատրաստվածության, գործնական հմտությունների, իր կարգավիճակին վերաբերող հիմնարար իրավական ակտերի պահանջներին տեղեկացվածության, անձնական որակների և արժանիքների ստուգման նպատակով հարցազրույցի ժամանակ հնչած հարցերի վերաբերյալ տրված պատասխանները ինչպես նաև հաշվի առնելով հայտատուի վերաբերյալ Կոռուպցիայի կանխարգելման հանձնաժողովի կողմից տրամադրված բարեվարքության վերաբերյալ խորհրդատվական եզրակացությունը և ղեկավարվելով ՀՀ գլխավոր դատախազի՝ 2020թ. մայիսի 23-ի թիվ 47 հրամանով հաստատված N 1 հավելվածի 38-րդ և 40-րդ կետերով, ՀՀ գլխավոր դատախազի՝ 2018թ. ապրիլի 27-ի թիվ 45 հրամանի հավելվածի 7-րդ կետի 9-րդ ենթակետով, **Հանձնաժողովը**

**Ո Ր Ո Շ Ե Ց՝**

**Բացասական եզրակացություն** ներկայացնել ՀՀ գլխավոր դատախազին՝ **Հ. Հակոբյանին** «Ապօրինի ծագում ունեցող գույքի բռնագանձման մասին» օրենքով նախատեսված գործառույթներ իրականացնող դատախազների թեկնածությունների ցուցակում ընդգրկելու վերաբերյալ: